CELEX: 62010CA0615
Language: el
Date: 2012-06-07 00:00:00
Title: Υπόθεση C-615/10: Απόφαση του Δικαστηρίου (τέταρτο τμήμα) της 7ης Ιουνίου 2012 [αίτηση του Korkein hallinto-oikeus (Φινλανδία) για την έκδοση προδικαστικής αποφάσεως] — διαδικασία που κίνησε η Insinööritoimisto InsTiimi Oy [Οδηγία 2004/18/ΕΚ — Δημόσιες συμβάσεις στον τομέα της άμυνας — Άρθρο 10 — Άρθρο 296, παράγραφος 1, στοιχείο β', ΕΚ — Προστασία των ουσιωδών συμφερόντων ασφαλείας κράτους μέλους — Εμπόριο όπλων, πυρομαχικών και πολεμικού υλικού — Προϊόν που αποκτά η αναθέτουσα αρχή για στρατιωτικούς ειδικά σκοπούς — Ύπαρξη, ως προς το προϊόν αυτό, δυνατότητας σε μεγάλο βαθμό παρεμφερούς μη στρατιωτικής χρήσεως — Περιστρεφόμενη πλατφόρμα ( «tiltable turntable» ) που προορίζεται για την πραγματοποίηση ηλεκτρομαγνητικών μετρήσεων — Μη προκήρυξη διαγωνισμού σύμφωνα με τις διαδικασίες που προβλέπει η οδηγία 2004/18]

21.7.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 217/3
            
         Απόφαση του Δικαστηρίου (τέταρτο τμήμα) της 7ης Ιουνίου 2012 [αίτηση του Korkein hallinto-oikeus (Φινλανδία) για την έκδοση προδικαστικής αποφάσεως] — διαδικασία που κίνησε η Insinööritoimisto InsTiimi Oy
   (Υπόθεση C-615/10) (1)
   
   (Οδηγία 2004/18/ΕΚ - Δημόσιες συμβάσεις στον τομέα της άμυνας - Άρθρο 10 - Άρθρο 296, παράγραφος 1, στοιχείο β', ΕΚ - Προστασία των ουσιωδών συμφερόντων ασφαλείας κράτους μέλους - Εμπόριο όπλων, πυρομαχικών και πολεμικού υλικού - Προϊόν που αποκτά η αναθέτουσα αρχή για στρατιωτικούς ειδικά σκοπούς - Ύπαρξη, ως προς το προϊόν αυτό, δυνατότητας σε μεγάλο βαθμό παρεμφερούς μη στρατιωτικής χρήσεως - Περιστρεφόμενη πλατφόρμα («tiltable turntable») που προορίζεται για την πραγματοποίηση ηλεκτρομαγνητικών μετρήσεων - Μη προκήρυξη διαγωνισμού σύμφωνα με τις διαδικασίες που προβλέπει η οδηγία 2004/18)
   2012/C 217/04
   Γλώσσα διαδικασίας: η φινλανδική
   
      Αιτούν δικαστήριο
   
   Korkein hallinto-oikeus
   
      Διαδικασία που κίνησε η
   
   Insinööritoimisto InsTiimi Oy,
   παρισταμένων των: Puolustusvoimat
   
      Αντικείμενο
   
   Αίτηση για την έκδοση προδικαστικής αποφάσεως — Korkein hallinto-oikeus — Ερμηνεία του άρθρου 10 της οδηγίας 2004/18/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών σύναψης δημόσιων συμβάσεων έργων, προμηθειών και υπηρεσιών (ΕΕ L 134, σ. 114) και του άρθρου 346 ΣΛΕΕ — Πίνακας όπλων, πυρομαχικών και πολεμικού υλικού, που έγινε δεκτός με την απόφαση 255/58 του Συμβουλίου της 15ης Απριλίου 1958 — Πεδίο εφαρμογής της οδηγίας — Υλικό προοριζόμενο ουσιαστικά για στρατιωτικούς σκοπούς — Σύστημα με περιστρεφόμενες πλατφόρμες που προορίζεται για την εκτέλεση ηλεκτρομαγνητικών μετρήσεων
   
      Διατακτικό
   
   Το άρθρο 10 της οδηγίας 2004/18/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών σύναψης δημόσιων συμβάσεων έργων, προμηθειών και υπηρεσιών, σε συνδυασμό με το άρθρο 296, παράγραφος 1, στοιχείο β', ΕΚ, έχει την έννοια ότι δεν επιτρέπει σε κράτος μέλος να αποκλίνει από τις διαδικασίες που προβλέπει η εν λόγω οδηγία προκειμένου περί δημόσιας συμβάσεως συναπτόμενης από την αναθέτουσα αρχή στον τομέα της άμυνας για την αγορά υλικού το οποίο, μολονότι προορίζεται για στρατιωτικούς ειδικά σκοπούς, έχει επίσης ουσιαστικώς παρεμφερείς δυνατότητες μη στρατιωτικών εφαρμογών, παρά μόνον αν το υλικό αυτό, λόγω των ιδιαίτερων χαρακτηριστικών του, μπορεί να λογίζεται ότι έχει ειδικά σχεδιαστεί και αναπτυχθεί, λαμβανομένων υπόψη κατά συνέπεια και των ουσιωδών του τροποποιήσεων, για τέτοιους σκοπούς, πράγμα το οποίο εναπόκειται στο αιτούν δικαστήριο να διαπιστώσει.
   
      (1)  ΕΕ C 72 της 5.3.2011.